Jaroslavl (oblast)

De oblast Jaroslavl (Russysk: Ярославская область; Jaroslovskaja oblast) is in bestjoerlike ienheid yn Ruslân. Haadstêd is Jaroslavl. 

De oblast is part fan it Sintraal Federaal Distrikt en grinzget oan de oblasten Vladimir, Vologda, Ivanovo, Kostroma, Moskou en Tver. 

De ôfstân fan Moskou oer it spoar is 282 km, mei de auto 265 km en is himelsbreed 250 km. 

De oblast leit yn it noarden fan de Easteuropeeske Leechflakte. Eartiids bestie it hiele gebiet fan de oblast út ticht nullewâld en mingd bosk, mar tsjintwurdich bestiet it gebiet út boulân en bosk mei bjirkebeammen en popelieren. Grutte stikken binne ek somplân. De oblast wurdt troch de Wolga midstwa dield. 

Foar de Twadde Wrâldkriich wie de oblast ien fan de meast yndustrialisearre oblasten fan Sintraal-Ruslân. Yn de Twadde Wrâldkriich waard de oblast bombardearre; de slimste bombardeminten wiene yn de nachten fan 10 en 21 juny 1943. 

 Bestjoer 
Yn maart 1936 waard yn de USSR it doetiidske oblast Ivanovo opdield yn de nije oblasten Ivanovo en Jaroslavl. It tsjintwurdige oerflak krige de oblast yn 1944 nei't in diel ôfskieden waard foar de oprjochting fan it nije oblast Kostroma. 

De oblast Jaroslavl is ferdield yn 17 rajons en trije stedsdistrikten. Dy trije stedsdistrikten binne de trije grutste stêden.

 Nû.  Rajon  Russysk  Ynwenners (2021)  Kaart 1  Bolsjeselski  Большесельский  8.967  250px  2  Borisoglebski  Борисоглебский  11.830   3  Brejtovski  Брейтовский  5.686 4  Danilovski  Даниловский  23.751 5  Gavrilov-Jamski  гаврилов-Ямский  24.585 6  Jaroslavski  Ярославский  67.675 7  Ljûbimski  Любимский  10.266 8  Mysjkinski  Мышкинский  9.205 9  Nekouzski  Некоузский  13.229 10  Nekrasovski  Некрасовский  18.629 11  Uglitsjski  Угличский  44.218 12  Pereslavski  Переславский  20.076 13  Pervomajski  Первомайский  9.779 14  Posjechonski  Пошехонский  12.425 15  Rostovski  Ростовский  61.721 16  Rybinski  Рыбинский  25.274 17  Tûtajevski  Тутаевский  55.169

 Grutste stêden  
De belangrykste stêden binne njonken de haadstêd Jaroslavl Rybinsk en de stêden Rostov en Pereslavl-Zalesski. 
+ Grutste stêden Namme Russysk Ynwenners (2021) Jaroslavl  Ярославль  601.403 Rybinsk  Рыбинск  182.383 Tûtajev  Тутаев  39.749 Pereslavl-Zalesski  Переславль-Залесский  37.391 Uglitsj  Углич  31.452 Rostov  Ростов  30.406

 Befolkingsûntwikkeling 
 Jier  1897  1928  1959  1979  1990  2000  2010  2020  Befolking  1.071.355  1.351200   1.395.627   1.424.806   1.472.126   1.406.111   1.272.468  1.253.389


Kategory:Bestjoerlike ienheid oprjochte yn 1936